b'\n_START_ARTICLE_\nNavadni komar\xc4\x8dek\n_START_SECTION_\nOpis\n_START_PARAGRAPH_\nIma mo\xc4\x8dno razrasel koreninski sistem, iz katerega se razvije ve\xc4\x8dje \xc5\xa1tevilo stebel. Le-ta so okrogla, gladka in nadrobno progasta. Proti vrhu se steblo razveji v liste, ki so 3 do 4-krat pernato deljeni. Na koncu listov se razvijejo drobni rumenkasti cvetovi, ki sestavljajo kobul. \xc4\x8cas cvetenja je zelo neizena\xc4\x8den, zato je tudi neizena\xc4\x8deno dozorevanje plodov. Plodovi so valjaste oblike in sestavljeni iz dveh semen.\n_START_SECTION_\nIzvor\n_START_PARAGRAPH_\nNavadni komar\xc4\x8dek izvira iz Ju\xc5\xbene Evrope. Pri nas uspeva le na dolo\xc4\x8denih podro\xc4\x8djih submediterana, kjer je svet bolj skalnat. Drugod uspeva le gojeno. Za gojenje moramo izbrati tople in suhe lege. Najbolj\xc5\xa1e pridelke dobimo na globokih, plodnih tleh.\n_START_SECTION_\nUporaba\n_START_PARAGRAPH_\nIz plodov oz. semen navadnega komar\xc4\x8dka pridobivamo eteri\xc4\x8dna olja. V za\xc4\x8detku aprila posejemo semena v vrsti in ta, \xc4\x8de je dovolj vlage, vzkalijo v 20-ih dneh. To rastlino redko napadejo \xc5\xa1kodljivci ali bolezni. Ko kobula postane rumeno-zelena jo odre\xc5\xbeemo skupaj z nekaj cm stebla, nato pa jo pustimo na zra\xc4\x8dnem prostoru 4-6 dni, da dokon\xc4\x8dno dozori. Barva plodov oz. semen mora biti rumenorjava. Zeli\xc5\xa1\xc4\x8de nato hranimo na temnem in suhem prostoru.'